### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 27. august 2025 har vedtaget Magistratens foranstående indstilling af 19. august 2025.

Socialdemokratiets byrådsgruppe kunne ikke tiltræde indstillingen.

Magistratsafdelingen for Teknik og Miljø udarbejder notat.

###

BESLUTNINGSFORSLAG FRA V

Beslutningsforslag

Venstre ønsker at sænke hastigheden på [adresse] gennem Løgten og Skødstrup – først og fremmest af hensyn til sikkerheden.

Vi foreslår, at der igangsættes en undersøgelse af, hvilke fartdæmpende foranstaltninger der giver mening på den cirka tre kilometer lange vejstrækning gennem [adresse]. I den forbindelse ser vi positivt på muligheden for at omdanne vejen til en bygade, som i højere grad end i dag vil prioritere de bløde trafikanter og styrke sammenhængskraften i byen.

Konkret kunne det blandt andet indebære en hastighedsbegrænsning på 40 km/t gennem dele af byen, etablering af nye fodgængerovergange og forbedrede cykelfaciliteter. En lavere hastighed vil skabe tryggere skoleveje og generelt gøre færdslen gennem byen mere sikker og behagelig. Vi er samtidig opmærksomme på, at sådanne tiltag skal balanceres med hensyn til rejsetid og risiko for øget trafikal trængsel.

Motivation

Det er gået stærkt i [adresse] og Skødstrup de seneste år. Befolkningstallet er vokset markant, og infrastrukturen, særligt den cirka tre kilometer lange [adresse], der går gennem begge byer, er under pres. Derfor foreslår Venstre, at Teknik og Miljø (MTM) udarbejder en beskrivelse af mulighederne for at etablere fartdæmpende foranstaltninger samt nedsætte hastighedsgrænsen til 40 km/t på udvalgte strækninger.

Et kortere stykke af [adresse] i Løgten er allerede i dag en 40 km/t-zone, og erfaringerne herfra indgår i en evaluering, som Teknik og Miljø forventes at fremlægge ultimo 2025.

Vi ønsker, at flere tekniske løsninger bringes i spil for at sikre lavere hastigheder, eksempelvis fysiske chikaner, hvor bilister skal sno sig gennem vejforløb og dermed automatisk nedsætter farten for at vente på modkørende.

Analysen skal også omfatte en vurdering af økonomien bag de forskellige løsninger. Nogle tiltag vil være dyre at etablere, men der kan også være billigere alternativer; for eksempel varianter med spærreflader. Vi ønsker at få et bredt billede af mulighederne.

Endelig lægger vi vægt på borgerinddragelse. Vi vil gerne høre fællesrådenes mening, men også høre alle borgere i Skødstrup og Løgten: Hvordan ønsker de, at fremtidens infrastruktur skal se ud i deres lokalområde?

Stillet af:

Poul Jakobsen (V), byrådsmedlem og gruppeformand.

INDSTILLING FRA MAGISTRATSAFDELINGEN FOR TEKNIK OG MILJØ

### Resume

Venstre har stillet forslag om omdannelse af delstrækningen af [adresse] gennem Løgten og Skødstrup med henblik på hastighedsnedsættelse, trafikal fredeliggørelse og forbedring af forholdene for bløde trafikanter.

Teknik og Miljø har i en årrække arbejdet med hastigheds-nedsættelser på lokale og mindre veje. Erfaringer fra analyser og forsøgsordninger viser, at der er flere værdiskabende gevinster ved fokuserede lokale hastighedsnedsættelser.

Lokale hastignedsættelser indgår derfor allerede som et gennemgående greb i forvaltningens løbende arbejde med trafikal infrastruktur. Forslaget kan dermed indgå i allerede igangværende indsatser.

### Beslutningspunkter

Det indstilles:

at forslaget indgår i det fremadrettede arbejde på tværs af kommunen med hastighedsdæmpning.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 09-04-2025

Jørgen Bech: 18

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 9. april 2025 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 19-08-2025

Jørgen Bech: 6

Fremsendes til [adresse] med bemærkning, at Magistraten i mødet den 19. august 2025 anbefaler, at byrådet tiltræder Magistratsafdelingen for Teknik og Miljøs indstilling af 11. juli 2025.

Venstre tog forbehold.

Erik Rasmussen deltog ikke i sagens behandling.